ב"ה

אלף בית רש"י - בבא קמא

דף נ ע"א

**רש"י ד"ה דטאים**. יסתום וימלא עפר:

דף נא ע"ב

**רש"י ד"ה טם**. סתם בלשון ארמי [סתמום] טמונין פלשתאי (בראשית כו):

לכאורה מדוע רש"י אוסיף את ההסבר והתרגום רק בדף נא ע"ב ונראה לומר שורש "אטם" גם קיים בלה"ק אוטם אזנו משמע רע וכן במסכת נידה דף כג ע"ב **ושטו אטום**.סתום:

בדף נ כתוב טאים וזה בארמית כי בלה"ק היה צ"ל דאטם אבל בדף נא שכתוב "טם" ובארמית לכאורה היה צ"ל "טאם" ולכן מסביר רש"י שגם בארמית אפשר שמורידים את ה"א" - טם כמו טמונין ולא טאמונין, ואולי רמז לדייק יותר בהמשך שלגבי פלשתים התרגום מוסיף בארמית את ה"א" פלשתאי ומכאן שפעמים בחילוף הלשון מלשון עברי ללשון ארמי מוסיפים א,

עוד אפשר להוסיף שבדף נא ע"ב זה יותר דומה גם לסתמום פלשים שאדם אחר סותם את הבור משא"כ בדף נ' דאיירי בבעל הבור,

ובאמת אפשר לראות שבשני דיבורי רש"י אלו כיוון לאותו פסוק שנאמר בו **סתמום פלשתים וימלאום עפר**, דעל כן כתב רש"י יסתום **וימלא עפר** שהיה יכול לומר אבנים או כל מילי דממלא ליה,

ובבפליגת הדיבורים שנקט רש"י אפשר למצוא כוונה נוספת העולה מבינותיים שבזה גם כן נראה (כמו במקומות נוספים שכשרש"י מביא פסוק מהתורה שאינו מוכרח כ"כ לפשט זה לפעמים בגלל סיבה נוספת מעניין אחר הדומה לזה בגמרא) וכאן הוזכר בתווך בדף נ' המעשה מבתו של נחוניא חופר שיחין שראתה זכר של רחלים וזקן מנהיגו, וברש"י **זכר של רחלים**. אילו של יצחק:**וזקן מנהיגו**. אברהם: ועיין **במהרש"א** ח"א כאן, וכן **בערוך לנר** על דף קכא במסכת יבמות שמצאו טעם מדוע הוזכרו דווקא אברהם אבינו ע"ה ויצחק אבינו ע"ה שבכך ניצלה, וע"פ הסמוכין דדרשינן ברש"י עולה ובא הפסוק בראשית פרק כ"ו פסוק ט"ו וכל הבארת אשר חפרו עבדי אביו בימי אברהם אביו סתמום פלשתים וימלאום עפר, שהרי הן אברהם והן יצחק היו הראשונים שנאמר עליהם בתורה שעסקו בחפירת בורות מים ומשום ענין זה שאביה נחוניא גם כן עסק בחפירת בורות מים ניצלה ע"י אזכרת זכות החופרים הראשונים אברהם ויצחק.

אהרן ברש"י פרענקיל-תאומים